NAsturies, esi pais densueñu, verde y lluchaor, que tantes batalles gano a lo llargo  de la historia na llucha de les conquistes sociales, el sitiu onde mas seguimientu tebo la ultima fuelga xeneral, esi llugar que pa muncha xente dotres partes del mundu ye un referente de llucha por razones hestoriques, esi… Bueno, creo que la realidá ta bien lloñe de too esi romanticismu revolucionariu y reivindicativu, asina que sigo. Pos eso, nAsturies la convocatoria inicial de concentración yera pa faer un concentración silenciosa delantre la Xuntal Principáu, una cosa poco efectiva que-y choco a  muncha xente (y que fexo que munchos nun acudieran) y que depués quedaría nun convocatoria Silenciosa pero na que diva haber momentos pa gritar consignes y meter un poco ruiu, pero too correctamente orquestao (nun se por quien nin con que criterios nun momentu si y notru non). Personalmente creo que nun momentu como ésti, tamos mas pa mostrar la indignación, pa faer que nos escuchen, pa faenos sintir, non solo polos que tan dientro, sino por tola xente que pasa per esa cai, peles cais dal llau y hasta los  que tan nel Parque Sanfrancisco si fai falta. Que nos sientan, quescuchen lo que pidimos y que lo faigan suyo, que lo faigan propio y se xunten a la nuestra voz. Bueno, como digo esa ye una valoración personal compartia por mas xente, pero nun yera la medida acordada y habia que respetala.